**Ministru kabineta noteikumu projekta**

**„Meliorācijas sistēmas būvniecības, ekspluatācijas un uzturēšanas izmaksu aprēķināšanas, sadales un norēķinu kārtība un kārtība, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī šo izmaksu segšanā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Meliorācijas likuma 221.panta otrā daļa un 29.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeimā 2014.gada 5.jūnijā pieņemts likums „Grozījumi Meliorācijas likumā”, kas stājās spēkā 2015.gada 1.janvārī. Likuma jaunā 221.panta otrā daļa paredz deleģējumu Ministru kabinetam noteikt kārtību, kādā pašvaldība piedalās pašvaldības meliorācijas sistēmas un pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī kārtību, kādā pašvaldība piedalās pašvaldības nozīmes koplietošanas meliorācijas sistēmas būvniecības, ekspluatācijas un uzturēšanas izmaksu segšanā.  Meliorācijas likuma 29.panta pirmā daļa nosaka, ka koplietošanas meliorācijas sistēmas būvniecību, ekspluatāciju un uzturēšanu finansē attiecīgās zemes īpašnieki vai tiesiskie valdītāji atbilstoši noteiktai maksai.  Savukārt Meliorācijas likuma 29.panta otrā daļa ir izteikta jaunā redakcijā un papildināta ar nosacījumu, ka būvniecības, ekspluatācijas un uzturēšanas izmaksu aprēķina, sadales un norēķinu kārtība jānosaka ne tikai koplietošanas meliorācijas sistēmās, bet arī pašvaldības nozīmes koplietošanas meliorācijas sistēmās, kā arī tādas pašvaldības meliorācijas sistēmās un pašvaldības nozīmes koplietošanas meliorācijas sistēmās, kuras atrodas divu vai vairāku pašvaldību administratīvajā teritorijā.  Meliorācijas likuma 22.¹ panta pirmā daļa nosaka, ka pašvaldības nozīmes koplietošanas meliorācijas sistēmas būvniecību, ekspluatāciju un uzturēšanu nodrošina attiecīgās zemes īpašnieki vai tiesiskie valdītāji. Pašvaldība brīvprātīgi var piedalīties pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā.  Saskaņā ar likuma „Par pašvaldībām” 15. panta pirmās daļas 2.punktu pašvaldībām ir autonomā funkcija gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi).  Pašvaldība var piedalīties pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, jasaņemts meliorācijas sistēmu projektēšanas vai upju un jūras hidrotehnisko būvju projektēšanas jomā sertificēta būvspeciālista atzinums par to, ka meliorācijas sistēmu ietekmē pali, vēja radīti ūdens uzplūdi teritorijās gar jūras krastu un upju grīvās, plūdi vai avārijas draudi, hidrotehnisko būvju uzturēšana vai ūdensnoteku uzturēšana, kas neatbilst normatīvo aktu prasībām.  Plūdu kaitējumu pašvaldības aprēķina saskaņā ar normatīvajiem aktiem par plūdu radītajiem zaudējumiem.  Civillikuma 1084.pants nosaka, ka katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne arī tās lietotājiem.  Ja meliorācijas būve ir bojāta, nepilda funkcijas vai ir tādā stāvoklī, ka tās lietošana rada kaitējumu citām personām, tad zemes īpašniekam vai tiesiskajam valdītājam tā jāsaved kārtībā vai jāatjauno atbilstoši [Civillikuma](http://likumi.lv/ta/id/225418-civillikums) [1084. panta](http://likumi.lv/ta/id/225418-civillikums#p1084) noteikumiem.  Turklāt no Civillikuma 1084.panta izriet, ka būves īpašniekam un valdītājam nenovēršot apdraudējumu pēc pašvaldības pieprasījuma, pašvaldībai būve ir jāsaved kārtībā uz būves īpašnieka rēķina.  Arī uz meliorācijas būves īpašnieku vai tiesisko valdītāju attiecināms [Civillikuma](http://likumi.lv/ta/id/225418-civillikums) 1.panta prasība, proti, ka tiesības izlietojamas un pienākumi pildāmi pēc labas ticības.  Meliorācijas likuma 29.panta trešajā daļā noteikts, ka gadījumos, kad koplietošanas meliorācijas sistēma nenodrošina meliorācijas sistēmu un hidrotehnisko būvju būvnormatīvos paredzēto ūdens režīmu vai rada avārijas draudus, pašvaldība ir tiesīga nodrošināt koplietošanas meliorācijas sistēmas būvniecības, ekspluatācijas un uzturēšanas finansēšanu, iekasējot maksājumu no zemes īpašnieka vai tiesiskā valdītāja.  Pasākumi koplietošanas meliorācijas sistēmas ekspluatācijai un uzturēšanai ir noteikti Ministru kabineta 2010.gada 3.augusta noteikumos Nr.714 „Meliorācijas sistēmas ekspluatācijas un uzturēšanas noteikumi”.  Zemkopības ministrija ir sagatavojusi jaunu Ministru kabineta noteikumu projektu „Meliorācijas sistēmas būvniecības, ekspluatācijas un uzturēšanas izmaksu aprēķināšanas, sadales un norēķinu kārtība un kārtība, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī šo izmaksu segšanā” (turpmāk – noteikumu projekts).  Noteikumu projekts paredz:   1. kārtību, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā; 2. pašvaldība piedalās pašvaldības nozīmes koplietošanas meliorācijas sistēmas būvniecības, ekspluatācijas un uzturēšanas izmaksu segšanā; 3. koplietošanas meliorācijas sistēmas, pašvaldības nozīmes koplietošanas meliorācijas sistēmas, kā arī tādas pašvaldības meliorācijas sistēmas un pašvaldības nozīmes koplietošanas meliorācijas sistēmas, kuras atrodas divu vai vairāku pašvaldību administratīvajā teritorijā, (turpmāk – meliorācijas sistēma) būvniecības, ekspluatācijas un uzturēšanas izmaksu aprēķināšanas, sadales un norēķinu kārtību.   Noteikumu projekta mērķis ir noteikt kārtību kādā risināmi jautājumi par savstarpējiem norēķiniem koplietošanas meliorācijas sistēmu būvniecības, ekspluatācijas un uzturēšanas gadījumā.  Noteikumu projekts nosaka, ka gadījumos, ja zemes īpašnieki vai tiesiskie valdītāji, kuru zemes robežās atrodas koplietošanas meliorācijas sistēma, ir savstarpēji vienojušies par koplietošanas meliorācijas sistēmas būvniecības, ekspluatācijas un uzturēšanas pasākumu izmaksu sadali, noteikumu normas nepiemēro, izņemot gadījumus, kad viens no zemes īpašniekiem ir valsts vai pašvaldība.  Izmaksu aprēķinu var ierosināt viens no koplietošanas meliorācijas sistēmas īpašniekiem, ja zemes īpašnieki vai valdītāji būvē, ekspluatē vai uztur koplietošanas meliorācijas sistēmu.  Pēc lēmuma par pašvaldības nozīmes koplietošanas meliorācijas sistēmas statusa piešķiršanu pieņemšanas pašvaldība var piedalīties pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā un finansēt šīs darbības, ievērojot publisko iepirkumu jomu regulējošajos normatīvajos aktos noteikto.  Pašvaldība var piedalīties pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, jasaņemts meliorācijas sistēmu projektēšanas vai upju un jūras hidrotehnisko būvju projektēšanas jomā sertificēta būvspeciālista atzinums par to, ka pašvaldības nozīmes koplietošanas meliorācijas sistēmu ietekmē pali, vēja radīti ūdens uzplūdi teritorijās gar jūras krastu un upju grīvās, plūdi vai meliorācijas sistēmas avārija vai avārijas draudi, kas ir meliorācijas sistēmas vai citu hidrotehnisko objektu pēkšņs defekts, kurš rada neplānotu meliorācijas sistēmas darbības apstādināšanu vai kura sekas var būt nelaimes gadījums, hidrotehnisko būvju uzturēšana, kas neatbilst normatīvajiem aktiem par meliorācijas sistēmas ekspluatāciju, uzturēšanu un rada avārijas draudus vai ūdensnoteku uzturēšana, kas neatbilst normatīvajiem aktiem par meliorācijas sistēmas ekspluatāciju, uzturēšanu un rada avārijas draudus.  Būvniecības, ekspluatācijas un uzturēšanas izmaksas sadala proporcionāli attiecīgajā zemes īpašumā vai tiesiskā valdījumā esošās meliorācijas sistēmas izmaksu apmēra rādītājiem.  Noteikumu projektā paredzēti attiecīgie aprēķinu veidi un formulas, kas nepieciešami meliorējamo zemes īpašumu vai tiesisko valdījumu meliorācijas sistēmu sadalei un meliorācijas darbu izmaksu aprēķināšanai.  Būvniecības, ekspluatācijas un uzturēšanas izmaksas aprēķina zemes īpašnieks vai tiesiskais valdītājs, kura zemes robežās atrodas meliorācijas sistēma, vai, pēc savstarpējas vienošanās, – kompetents sertificēts eksperts atbilstoši meliorācijas sistēmas sateces baseina laukumam un konkrētā zemes gabala platībai.  Izmaksu piekritību katram zemes īpašumam vai tiesiskajam valdījumam aprēķina proporcionāli katra zemes īpašuma vai tiesiskā valdījuma nosacītu izmaksu vienību attiecībai pret nosacītām kopējām izmaksu vienībām pēc formulas.  Tā kā personu attiecības ir civiltiesiskas, tad kompetentā eksperta novērtējumu personas var lūgt pārvērtēt jebkuram citam kompetentam ekspertam.  Sadarbība koplietošanas meliorācijas sistēmas apsaimniekošanā ir brīvprātīga, līdz brīdim, kad tas rada kaitējumu citām personām. Tālākās personu attiecības risināmas kā apzinātas civiltiesiskās attiecības, kurās personu pārliecināšana tiek nodrošināta ar administratīvā piespiedu mehānisma palīdzību.  Ja koplietošanas meliorācijas sistēmas īpašnieks, kura sistēma ietekmē citus īpašumus, neuztur hidrotehniskās būves vai ūdensnotekas atbilstoši normatīvajiem aktiem un pēc cita īpašnieka rakstiska brīdinājuma nesakārto meliorācijas sistēmu, tad meliorācijas sistēmu sakārto pašvaldība un pieprasa zaudējumu atlīdzību, saskaņā ar Civillikuma 1084.pantu.  Ja kāds zemes īpašnieks vai tiesiskais valdītājs, kura zemes robežās atrodas meliorācijas sistēma, atsakās no līdzdalības meliorācijas sistēmas būvniecībā, ekspluatācijā vai uzturēšanā un nepiedalās izmaksu segšanā, tad citi zemes īpašnieki vai tiesiskie valdītāji vai pašvaldība ir tiesīgi nodrošināt attiecīgā objekta piespiedu sakārtošanu.,  Ar izmaksu segšanu saistītie pušu strīdi risināmi pārrunu ceļā, bet, ja tas nav iespējams vispārējās jurisdikcijas tiesā. |
| 3. | Projekta izstrādē iesaistītās institūcijas | Zemkopības ministrija un valsts SIA „Zemkopības ministrijas nekustamie īpašumi”, Carnikavas novada dome,  Mārupes novada dome, Ādažu novada dome, Jūrmalas pilsētas dome, Jelgavas novada dome. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz visiem zemju īpašniekiem vai tiesiskajiem valdītājiem, kuru īpašumā vai valdījumā ir meliorācijas kadastrā reģistrēta koplietošanas meliorācijas sistēma. Valstī koplietošanas meliorācijas sistēmu skaits ir aptuveni 50 tūkstoši meliorācijas sistēmu. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību nebūs būtiska, jo personas veiks savstarpējos norēķinus.  Noteikumu projekts sabiedrības grupām un institūcijām nemaina pastāvošās tiesības un pienākumus, kā arī veicamās darbības, bet nosaka institūciju sadarbības un resursu aprēķinu kārtību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Tiesiskais regulējums varētu ietekmēt sertificētus būvspeciālistus meliorācijas sistēmu projektēšanas jomā –70, kā arī sertificētus būvspeciālistus personas un upju un jūras hidrotehnisko būvju projektēšanas jomā – 40 personas. |

*Anotācijas III., IV. un V sadaļa –* projekts šo jomu neskar*.*

|  |  |  |  |  |  |  |
| --- | --- | --- | --- | --- | --- | --- |
| VI. Sabiedrības līdzdalība un komunikācijas aktivitātes | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Konsultācijas ar Latvijas Pašvaldību savienību un Latvijas Melioratoru biedrību.  Informācija par noteikumu projektu tika ievietota tīmekļa vietnē www.zm.gov.lv. | |
| 2. | Sabiedrības līdzdalība projekta izstrādē | | | | Normatīvā akta projekta sagatavošanas gaitā konsultācijas notikušas ar Latvijas Pašvaldību savienību un Latvijas Melioratoru biedrību, pašvaldībām. Par noteikumu projektu redakciju notika sanāksme 2014.gada 21.novembrī ar Rīgas tuvumā esošajām pašvaldībām, 2015.gada 13.februārī notika sanāksme ar Latvijas Pašvaldību savienību. | |
| 3. | Sabiedrības līdzdalības rezultāti | | | | Mārupes novada pašvaldības, Jelgavas novada pašvaldības izteiktie iebildumi ir ņemti vērā, Carnikavas novada pašvaldības izteiktie priekšlikumi daļēji ņemti vērā, iekļauti noteikumu projektā.  Latvijas Pašvaldību savienības iebildumi ir ņemti vērā. | |
| 4. | Cita informācija | | | | Nav. | |
|  | | | |
| VII. Tiesību akta projekta izpildes nodrošināšana un tās ietekme uz institūcijām | | | | | | |
| 1. | | | Projekta izpildē iesaistītās institūcijas | | Noteikumu projekta izpildi nodrošinās pašvaldības. | |
| 2. | | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Jaunas institūcijas netiks veidotas.  Noteikumu izpilde neietekmē institūcijām pieejamos cilvēkresursus. | |
| 3. | | | Cita informācija | | Nav. | |

Zemkopības ministra p.i. -

Veselības ministrs G.Belēvičs

21.04.2015. 11:27

1524

G.Melkins

67027207, Gints.Melkins@zm.gov.lv